এক কথায় অস্থির হয়ে উঠছে পরীমণির ব্যস্তময় কর্মজীবন। মাঝে মাঝে খোলা আকাশের নিচে বুক ভরে নিশ্বাস নিতে ইচ্ছা করে তার। কিন্তু এমনটাও হয়ে উঠছে না বলে জানালেন পরীমণি। গতকাল থেকে ব্যস্ত রয়েছেন গিয়াসউদ্দিন সেলিমের স্বপ্নজাল ছবির শুটিংয়ে। দুই একদিনের মধ্যে ক্যামেরা ক্লোজ হবে এ ছবির। এর পরপরই শুরু হবে ডাবিংয়ের কাজ। এদিকে কলকাতায় অপেক্ষার প্রহর গুনছে পরিচালক এল হাসান। কারণ ১ মার্চ থেকে সেখানে শুরু হওয়ার কথা ‘ভালোবাসা গুনাহ হ্যায়’র শুটিং। অন্যদিকে হৃদয় ছোঁয়া ভালোবাসা, আপন মানুষ, নদীর বুকে চাঁদসহ প্রায় অর্ধডজন ছবিতে শুটিং করে যাচ্ছেন তিনি। সব মিলিয়ে দম ফেলার সময় নেই এই অভিনেত্রীর। এভাবে চলতে থাকলে ২০১৭ সালটি হয়ে উঠতে পারে ‘পরীময়’।